Halasana

Halasana (; ATSA: Halāsana) atau sikap Bajak (Jawi: ) ialah sebuah asana songsang dalam hathayoga dan yoga moden sebagai senaman. Variasinya termasuklah Karnapidasana dengan lutut di sisi telinga, dan Suptakonasana dengan kedudukan kaki yang terbuka luas.

 Etimologi dan asal-usul 

Nama Halasana berasal daripada bahasa Sanskrit hala (हला), "bajak" dan āsana (आसन), "postur" atau "sikap". Sikap ini diterangkan dan digambarkan dalam kitab Shritattvanidhi dari abad ke-19 sebagai Langalasana, yang juga bermaksud sikap bajak dalam bahasa Sanskrit.

Karnapidasana tidak ditemui dalam teks-teks hathayoga zaman pertengahan. Ia diterangkan secara berasingan dalam buku Complete Illustrated Book of Yoga (1960) oleh Swami Vishnudevananda dalam tradisi Sivananda Yoga, dan oleh B. K. S. Iyengar dalam bukunya Light on Yoga (1966), yang membayangkan bahawa ia mungkin mempunyai asal-usul yang lebih lama. Nama ini berasal daripada perkataan Sanskrit karṇa (कर्ण) bermaksud "telinga", pīḍ (पीड्) bermaksud "memerah" atau "menekan", dan āsana (आसन) bermaksud "postur" atau "kedudukan".

 Penerangan 

Sikap ini dimulakan daripada sarvangasana (dirian bahu), dengan merendahkan sedikit bahagian belakang untuk keseimbangan, dan menggerakkan lengan serta kaki ke atas kepala sehingga hujung jari kaki yang melunjur menyentuh lantai dan hujung jari tangan, dalam satu variasi persediaan sikap tersebut. Lengan kemudiannya boleh digerakkan untuk menyokong bahagian belakang ke posisi yang lebih menegak, menghasilkan variasi sikap kedua. Akhir sekali, lengan boleh didepakan di atas lantai menjauhi kaki, menghasilkan sikap terakhir dalam bentuk bajak tradisional.

 Variasi 
Karnapidasana (sikap menekan telinga) atau Rajahalasana (sikap bajak raja) mempunyai lutut yang dibengkokkan rapat ke kepala dan dipeluk oleh lengan.

Parshvahalasana (bajak sisi) mempunyai kedudukan badan yang menegak, batang tubuh dipusingkan ke satu sisi, dan kaki melunjur lurus dengan jari kaki menyentuh lantai (ke arah sisi tersebut).

Suptakonasana (sikap sudut baring) mempunyai kaki yang terbuka seluas mungkin dengan jari kaki di atas lantai, seperti Upavishthakonasana yang terbalik; hujung jari tangan boleh memegang ibu jari kaki.

Semua variasi ini boleh dilakukan sebagai sebahagian daripada kitaran yang bermula daripada Sarvangasana (Dirian Bahu).

Lihat juga

 Senarai asana

 Rujukan 



 Sumber 





 Pautan luar 

 Gambaran keseluruhan Halasana

Category:Asana songsang
Category:Asana lentik depan

en:Halasana